Татар филармониясенең джаз оркестры ерак иҗади сәфәргә юл тотты

	Бүген Г.Тукай исемендәге Татар дәүләт филармониясенең Татарстан Республикасы филармония джаз оркестры ерак иҗади сәфәргә юл тотты. Татарстанның атказанган артисты Сергей Васильев җитәкчелегендәге әлеге иҗат коллективы, быел Россия джазына 100 ел тулу уңае белән оештырылган, ХХI халыкара джаз фестивале кысаларында чыгыш ясаячак.	 Әлеге чаралар 9 июнь көнне – Чиләбе шәһәрендә, 10 июньдә – Троицк шәһәрендә узачак. Оркестрның концерт программасына дөньякүләм джаз әсәрләре, рус һәм татар композиторларының джаз оркестры өчен эшкәртелгән инструменталь һәм вокал әсәрләре кергән. Әлеге фестиваль кысаларында узачак концертларда оркестр белән солист буларак күренекле җырчы Мариам Мерабова (Мәскәү) һәм Антон Горбунов квинтеты (Мәскәү) катнашачак. 
	---	
Татар дәүләт филармониясе

	№ --- | 07.06.2022	


